وحیدالزمان طارق

ماہر اقبالیات، شاعر، فزیشن وائرولوجست

بریگیڈیئر ریٹائرڈ  وحید الزمان طارق 21 نومبر 1954کو  چک اگو ضلع گوجرانوالہ میں پیدا ہوئے۔ آپ ایک میڈیکل ڈاکٹر ہیں اور کنگ ایڈورڈ میڈیکل کالج لاہور سے آپ نے 1979 میں ایم بی بی ایس کی ڈگری حاصل کی اور کالج آف فزیشین اینڈ سرجنز پاکستان سے ایم سی پی ایس اور ایف سی پی ایس پتھالوجی کے حصول کے بعد آپ نے برطانیہ سے میڈیکل وایرولوجی میں تربیت حاصل کی۔ مانچسٹر یونیورستی سے ڈپ بیکٹ کے حصول کے بعد آپ نے لندن سے ایف آرسی پیتھ اور ایڈنبرا سے آپ کو  ایف آر سی پی کا حصول ہوا۔ آپ نے انتیس برس تک  پاکستان کی مسلح افواج میں خدمات سرانجام دیں۔اس سے پہلے آپ نے فاضل فارسی، فاضل اردو کے بعد میڈیکل کالج کے تیسرے برس کے دوران فارسی ادب میں پنجاب یونیورسٹی لاہور سے ایم اے کا امتحان اول پوزیشن کے ساتھ پاس کیا اور اپنی پیشہ ورانہ تعلیم کے ساتھ ساتھ فارسی ادب میں  تحقیقاتی  سفر جاری رکھا اور  پی ایچ ڈی کی ڈگری حاصل کی۔ 1980ء میں پاک فوج کو بطور کمیشنڈ آفیسر کیپٹن کے رینک میں جائن کیا۔ 1986ءمیں پاک آرمی میں میجر بنے جبکہ 1993ء میں لیفٹیننٹ کرنل کے عہدہ پر فائز ہوئے۔ 1998ء میں  کرنل عہدہ میں ترقی ملی جبکہ 2002ء میں بریگیڈیئر کا عہدہ ملا اور بطور بریگیڈیئر ہی ریٹائر 2009 میں اپنی درخواست پر فوج سے باعزت طور پر ہوئے۔ 

آپ نے اس دوران اقوام متحدہ اور بین الاقوامی ادارہ صحت کے لئے بھی کام کیا۔ آپ یونیورسٹی آف ہیلتھ سائنسز اور سنٹرل پارک میڈیکل کالج لاہور میں بھی پروفیسر رہے۔  2009 میں  متحدہ عرب امارات کے شہر العین کے توام ہسپتال میں بطور دینئر کندلٹنٹ ملازمت کا آغاز کیا اور  بطور ماہر میڈیکل وائرولوجی  دس برس تک  مختلگ حیثیت سےخدمات سرانجام دیں اور پھر پاکستان واپس آ گئے۔
دوران ملازمت بھی علامہ اقبال پر ریسرچ کا سلسلہ جاری رکھا اور اقبالیات کو سمجھنے اور سمجھانے  کے لئے دیگر ممالک کئی ممالک کے دورے بھی کئے اور خطبات دئے۔

تصانیف
مثنوی یک قصہ بیش نیست فارسی
مقالات ڈاکٹر ابو معاذ

Rabies
فکر عجم
علامہ اقبال: اہل فارسی کی عملی اور علمی میراث 
ایقان مسلم: عین سین مسلم
ٰIqbal and Sages of the East
آوای دل۔ فارسی دیوان
زمزمہ احوال۔ اردو شاعری کا مجموعہ
کپتان کا روزنامچہ
 اقبال نقش ہائے ہفت رنگ

حوالہ جات